Guðrún Dögg keppir á morgun í Suður-Afríku Alheimsfegurðarsamkeppnin Miss World verður haldin í Jóhannesarborg í Suður-Afríku á morgun , laugardag . Meðal þátttakenda þar er fegurðardrottning Íslands , Guðrún Dögg Rúnarsdóttir frá Akranesi . Það er löng leið frá heimili Guðrúnar Daggar á Jaðarsbökkunum á Akranesi ofan Langasands til Suður-Afríku , þar sem hún hefur verið undanfarnar vikur og skoðað umhverfið með öllum þeim andstæðum sem þar er að finna . Vonandi gengur Guðrúnu Dögg vel í þessari stóru keppni í framandi landi . Ekki er ástæða til að ætla annað , enda er hún verðugur fulltrúi Íslands . Áður fyrr var þessi keppni alltaf haldin á Long Beach í Flórida og verður spennandi að sjá hvort sú tenging sem Guðrún Dögg hefur við íslenska Langasandinn kemur henni til góða . Hér er hún í hópferð ásamt fleiri keppendum og stendur næst gíraffanum á myndinni .